CS Rapid Bucureşti a reuşit o victorie spectaculoasă în faţa formaţiei CSTBv CSU Olimpia Braşov, cu scorul de 82-80 (12-30, 24-20, 21-15, 25-15), joi, pe teren propriu, într-un meci pentru locurile 5-8 ale Ligii Naţionale de baschet feminin, potrivit Agerpres.
Rapid a câştigat după ce a fost condusă la o diferenţă de 24 de puncte.
La 42 de ani, Florina Gabriela Stănici (Diaconu) a fost cea mai bună jucătoare a gazdelor, cu 26 de puncte, 6 recuperări şi 8 pase decisive. Mihaela Panait a contribuit cu 22 p, 5 rec, 6 pd, iar Teodora Manea a adăugat 15 p, 10 rec.
Biljana Pesovic a reuşit un triple-double pentru Olimpia, cu 22 p, 10 rec, 10 pd, dar prestaţii notabile au avut şi Ines Corda, 20 p, Bianca Nan, 15 p, 8 rec, Kriszta Kozman, 11 p.
Seria se joacă după sistemul cel mai bun din trei partide, următoarea fiind programată în data de 5 aprilie, la Braşov.